“Әче” булмасын өчен

	Яше 21дән ким булган парларны ЗАГСка кертмәскә. Россия Юстиция министрлыгы законга әнә шундый төзәтмәләр кертергә ниятли. Хокук белгечләре фикеренчә, туйларда кычкырыла торган “әче” сүзенең мәгънәсен егет-кызлар 21 яшь тулгач кына аңлый башлый.	 Әлеге тәкъдимнәр министрлыкның
 Санкт-Петербургта оештырылган конференциясе кысаларында яңгыраган. Белгечләр
 фикеренчә, Гаилә кодексына кертеләчәк мондый үзгәрешләр көн кадагында торган
 яшь аналар, алардан туган үксез балалар проблемасын хәл итәргә булышачак. “Кеше
 ата-ана булыр өчен җитлегергә, үз өстендә нинди җаваплылык ятканын аңларга
 тиеш. Бүген исә кайбер яшь аналар урта белем алып та өлгерми – бала таба”, – ди
 бу хакта әлеге конфе­ренциядә катнашкан юрист Виктория Пашкова. Конференциядә тәкъдим ителгәнчә,
 гаилә кору өчен рөхсәт ителгән чор булып 21 яшь саналырга тиеш. Кагый­дәләрдән
 искәрмә буларак (билгеле, җитди сәбәпләр булганда), әлеге чикне 16 яшь­кә кадәр
 төшерергә рөхсәт итәргә ниятлиләр. Ә Россиянең 27 төбәге бу
 мәсьәләне күптән “сабыйлар” файдасына хәл иткән. Әйтик, Белгород, Владимир,
 Волгоград, Мәскәү өлкәлә­рендә гаилә кору яше итеп 14 яшь билгеләнгән.
 Мурманск, Рязань, Тверь, Чиләбе өлкә­лә­рендә, Кабардин-Балкар
 рес­­публикасында 15 яшьтән гаилә корырга рөхсәт ител­гән.  

Ватаным Татарстан

	№ 122 | 20.06.2012	


